# **Kunngjøring 2017**

# **Tilskudd til utvikling av sosiale tjenester i NAV-kontoret**

# **Tilskudd til oppfølgingstjenester i bolig**

**Hvem kan søke**: NAV-kontor.

I tillegg kommuner som mottok tilskudd til oppfølgingstjenester i bolig i 2016.

**Beløp**: Samlet beløp er omlag kr. 155 mill. Det er begrenset med midler til nye tiltak i 2017 da mye av midlene er bundet opp i pågående tiltak

**Referanse**: Kap 0621 post 63, Arbeids- og sosialdepartementet

**Søknadsfrist**: 1. mars 2017

Tilskudd til utvikling av sosiale tjenester i NAV-kontor skal stimulere til utvikling av sosiale tjenester og tiltak i kommunene etter sosialtjenesteloven.

Målgruppen for ordningen vil være sosialt og økonomisk vanskeligstilte som har behov for sosiale tjenester og andre som er nær ved å komme i en slik situasjon

Overordnede mål er:

* Et helhetlig og samordnet tjenestetilbud tilpasset brukernes behov
* Økt kvalitet på tjenestene

Det vil bli lagt særlig vekt på å videreutvikle tiltak som bidrar til å få målgruppen over i arbeid og aktivitet.

Ordningen skal støtte opp om nasjonale mål og prioriteringer.

Last ned regelverk tilskudd til utvikling av sosiale tjenester i NAV-kontor

Fyll ut søknadsskjema bokmål eller nynorsk.

Send søknadsskjema til din fylkesmann (fylkesmannen.no).

**Videreføringer**

Kommuner som mottok tilskudd til bekjempelse av barnefattigdom i 2016 skal benytte ovennevnte regelverk og søknadsskjema.

Kommuner som mottok tilskudd til oppfølgingstjenester i bolig i 2016 skal ved søknad om videreføring søke etter regelverket tilskudd til oppfølgingstjenester i bolig og søknadsskjema oppfølgingstjenester bokmål og oppfølgingstjenester nynorsk.

Send søknadsskjema til din fylkesmann (fylkesmannen.no).

Søknader som sendes per e-post uten godkjent elektronisk signatur må også sendes inn per brev.

**Rapportering**

Rapporteringsfrist er 1. februar 2018 for statusrapportering/sluttrapportering og regnskapsrapportering for tilskudd til utvikling sosiale tjenester i NAV-kontor.

Rapporteringsfrist er 31.mars 2018 for statusrapportering/sluttrapportering og regnskapsrapportering for tilskudd til oppfølgingstjenester i bolig, men det er ønskelig at det rapporteres innen 01.februar 2018

|  |  |  |  |  |  |
| --- | --- | --- | --- | --- | --- |
|  |  |  |  |  |  |

|  |  |
| --- | --- |
|  |  |
|  |  |
|  |  |
|  |  |